text: Fulderik skyld i færdselsuheld
  29 december 2011 kl. 08.02
  Politiet har mistanke om, at spiritus spillede en rolle i forbindelse med et færdselsuheld i Fredericia igår.
  En 58-årig mand fra Fredericia var onsdag eftermiddag skyld i et færdselsuheld i et kryds i Fredericia.
  Han kørte ud foran en 40-årig mand fra Fredericia, der kom kørende med pæn fart. De to biler bragede sammen.
   
  Politiet har i følge Radio VLR mistanke om, at den 58-årige mand var påvirket af spiritus.
  Derfor blev der taget en blodprøve.
  Der skete ingen personskade ved uheldet.
  